Վրացական լրատվամիջոցները տեղեկացնում են, որՎրաստանի անվտանգության պետական ծառայության աշխատակիցները Թբիլիսիում ձերբակալել են Հայաստանի երեք և Վրաստանի երեք քաղաքացիների' ռադիոակտիվ նյութերի իրացման մեղադրանքով: Լրագրողների հետ զրույցի ժամանակ քննիչ Սավլե Մոտիշվիլին պատմել է, որ «Ուրան-238» միջուկային նյութով տրանսպորտային կոնտեյները հայտնաբերվել է մեղադրյալներից մեկի տանը: Քրեական գործ է հարուցվել Վրաստանի ՔՕ 230 հոդվածի հատկանիշներով՝ ռադիոակտիվ նյութերի կամ սարքերի ապօրինի շրջանառության համար, որը նախատեսում է 5-ից 10 տարի ազատազրկում: